b'\n_START_ARTICLE_\nEgip\xc4\x8danska knji\xc5\xbeevnost\n_START_PARAGRAPH_\nEgip\xc4\x8danska knji\xc5\xbeevnost je nastala v obdobju Starega Egipta (okoli leta 3000 pr. n. \xc5\xa1t.)  in se razvijala do prihoda Aleksandra Velikega (332 pr. n. \xc5\xa1t.), ko je postala sestvani del henelisti\xc4\x8dne kulture. Kot ve\xc4\x8dina knji\xc5\xbeevnosti najstarej\xc5\xa1ih obdobij je tudi ta zelo religioznega in mitolo\xc5\xa1kega zna\xc4\x8daja._NEWLINE_Egip\xc4\x8dansko knji\xc5\xbeevnost je lahko razdelimo na poezijo in prozo. Razvite dramatike \xc5\xa1e ni bilo. S knji\xc5\xbeevnostjo so se lahko ukvarjali predvsem vladajo\xc4\x8di sloji in pisarji._NEWLINE_Besedila iz Starega Egipta so raziskovalcem postala dostopna \xc5\xa1ele v 19. stoletju, ko je francoski arheolog Champollion razvozlal pisavo hieroglifov.\n_START_SECTION_\nEgip\xc4\x8danske pesmi in knjige\n_START_PARAGRAPH_\nV mitih so pogosti opisi potovanj v onostranstvo ter pro\xc5\xa1nje in nasveti za posmrtno \xc5\xbeivljenje, zato ni ni\xc4\x8d nenavadnega, da so ve\xc4\x8dino besedil odkrili v grobnicah in piramidah. Izmed knjig je najbolj pomembna in raz\xc5\xa1irjena Egip\xc4\x8danska knjiga mrtvih. Veliko je verskih himn, ki so posve\xc4\x8dene egip\xc4\x8danskemu bogu Amonu. Pesem nosa\xc4\x8dev \xc5\xbeita spada med prve socialne pesmi. Govori o naporih in te\xc5\xbekem in smrtno nevarnem delu kme\xc4\x8dkih in pristani\xc5\xa1kih delavcev.\n_START_SECTION_\nEgip\xc4\x8danska proza\n_START_PARAGRAPH_\nStaroegip\xc4\x8danska mitologija je zaradi velikega \xc5\xa1tevila bo\xc5\xbeanstev te\xc5\xbeko razumljiva. Te\xc5\xbeko je dolo\xc4\x8diti tudi mejo med pisateljevo domi\xc5\xa1ljijo in pravo mitolo\xc5\xa1ko snovjo._NEWLINE_Na ostankih starih umetnin so ohranjene tudi zgodbe, bajke in pravljice, kjer se prvi\xc4\x8d v razvoju svetovne knji\xc5\xbeevnosti pojavijo motivi duhov in \xc4\x8darovni\xc5\xa1ke teme. V prozi poznamo zbirke modrostnih naukov, izrekov in misli, pou\xc4\x8dne zgodbe, nasvete, prerokbe, svarila, \xc5\xbealostinke in prva zgodovinska poro\xc4\x8dila.\n_START_SECTION_\nEgip\xc4\x8danska poezija\n_START_PARAGRAPH_\nV poeziji so nastajale razli\xc4\x8dne zvrsti: delovne pesmi, ljubezenske pesmi, verske himne, pesmi za sprostitev. Pesmi so bile sestavljene iz kitic._NEWLINE_Ohranjenih je pribli\xc5\xbeno 60 ljubezenskih pesmi. Vse so iz \xc4\x8dasa Nove dr\xc5\xbeave in napisane v novoegip\xc4\x8danskem jeziku. Razpolo\xc5\xbeenje v njih je raznoliko, resno ali veselja\xc5\xa1ko, odnos do ljubezenske teme je zelo svoboden in izrazito \xc4\x8duten. _NEWLINE_Egip\xc4\x8danski pesnik je bil najuspe\xc5\xa1nej\xc5\xa1i, kadar so bile njegove pesmi zelo oseben pomen. V pesmih najdemo veliko zapletenih besednih iger, nizanja kratkih pesmic, ki se morajo za\xc4\x8deti in kon\xc4\x8dati s \xc5\xa1tevilko, ki jo ima pesem v zaporedju, dolgo\xc4\x8dasnih odlomkov, izposojenih iz starih priljubljenih pesmi, morda z namenom, da bi jih znova obudili. Nekatere ljubezenske pesmi iz Novega kraljestva so kljub svojim lastnostim zelo o\xc4\x8darljive. Posebnosti sloga in zgradbe pesmi ter knjig so imele verjetno magi\xc4\x8den ali obreden pomen.'